ვალე

ვალე — ნოღა საქორთუოს, ახალციხეშ მუნიციპალიტეტის, სამცხე-ჯავახეთიშ აკანს.

იდვალუაფუ წყარმალუ ფოცხოვიშწყარიშ მარძგვანი წყარპიჯის, ერუშეთიშ ქჷნდჷრიშ დაღარას გერთელი ოორუე კართეს. ზუღაშ დონეშე 1000-1200 მ. ახალციხეშე 12 კმ.

ვალეს გვალაშ სტეპიშ ჰავა რე. უჩქუ რგილი მორჩილთირამი ზოთონჯი დო ხანგჷრძე ტიბუ ზარხული. ოშქაშე წანმოწანური ტემპერატურა 9 °C, ღურთუთას — 3,8 °C, კვირკვეს 20,2 °C. ნოლექეფი 550 მმ წანმოწანას.

ვალექ, მუჭოთ ნოღაქ, წჷმიქიმინჷ უჩა ნოშქერიშ მოპალაფაშ გეშა, მარა დაბალი ტექნიკურ-ეკონომიკური მაძირაფალიშ გეშა ნოშქერიშ მოპალაფაქ 1974 წანაშე მირკჷ. ვალეს რე ორეწუალე ოწარმეეფი, სინთელუანობაშ, გონათუაშ დო კულტურაშ დგჷმილეფი, რკინაშარაშ დგჷმილი.

 სქოლიო 

კატეგორია:საქორთუოშ ნოღეფი
კატეგორია:სამცხე-ჯავახეთიშ აკანიშ ნოღეფი